બેન્જામિન નેતન્યાહૂ આવી જ એક જીપ તેમની સાથે લઇને આવ્યા છે, જે તેઓ પીએમ મોદીને ભેટ તરીકે આપશે. ગલ મોબાઇલ જીપ એક વોટર પ્યોરિફિકેશન વ્હીકલ છે, જે સમુદ્રના ખારા પાણીને પણ મીઠુ કરી પીવા યોગ્ય બનાવી શકે છે. આ પ્રકારનું પાણી પ્રાકૃતિક આપત્તિ, ભૂકંપ અને યુદ્ધ સમયે તાત્કાલિક ઉપયોગમાં લઇ શકાય છે. આ સિવાય ગ્રામ્ય વિસ્તારોમાં જ્યાં પીવાના પાણીની અછત હોય, ત્યાં પણ આ પ્રકારના પાણીનો ઉપયોગ કરી શકાય છે. પીટીઆઇના એહવાલો અનુસાર, આ જીપની કિંમત લગભગ 3.9 લાખ શેકેલ એટલે કે 70 લાખ રૂપિયા છે. આ જીપ એક દિવસમાં સમુદ્રના 20,000 લીટર પાણીને પીવા યોગ્ય બનાવી શકે છે.